Document ID: /roh_data/filtered/swiss_laws_in_ROHinterleaved.jsonl.gz/31454

This text was translated from IT into Rumantsch Grischun.

Per garantire uno sviluppo socialmente sostenibile sono versati contributi di transizione. I contributi di transizione sono calcolati sulla base dei crediti stanziati, dedotte le uscite per i contributi di cui agli articoli 71–76, 77a e 77b, nonché per le indennità di cui all’articolo 62a della legge federale del 24 gennaio 1991 sulla protezione delle acque. I contributi di transizione sono versati in relazione all’azienda. Il contributo per la singola azienda è stabilito in base alla differenza tra i pagamenti diretti generali prima del cambiamento di sistema e i contributi di cui agli articoli 71 capoverso 1 lettere a–c e 72 dopo il cambiamento di sistema. La differenza è stabilita sulla base della struttura che un’azienda presentava prima del cambiamento di sistema. Il Consiglio federale stabilisce:a. il calcolo dei contributi per la singola azienda;b. le modalità in caso di cessione dell’azienda e di importanti cambiamenti strutturali;c. i valori limite riferiti al reddito e alla sostanza imponibili del gestore, oltre i quali i contributi sono ridotti o non vengono versati; per i gestori coniugati stabilisce valori limite più elevati. RS 814.20

Per garantir in svilup socialmain supportabel vegnan pajadas contribuziuns transitoricas. Las contribuziuns transitoricas vegnan calculadas tenor ils credits deliberads minus las expensas per las contribuziuns tenor ils artitgels 71–76, 77a e 77b sco er per las indemnisaziuns tenor l’artitgel 62a da la Lescha dals 24 da schaner 1991 davart la protecziun da las auas. Las contribuziuns transitoricas vegnan pajadas tenor manaschi. La contribuziun per il manaschi singul sa drizza tenor la differenza tranter ils pajaments directs generals avant la midada da sistem e las contribuziuns tenor ils artitgels 71 alinea 1 literas a–c e 72 suenter la midada da sistem. La differenza vegn fixada sin basa da la structura ch’il manaschi aveva avant la midada da sistem. Il Cussegl federal fixescha:a. la calculaziun da las contribuziuns per il manaschi singul;b. las modalitads en cas da surdadas da manaschis ed en cas da midadas structuralas pli grondas;c. limitas areguard las entradas e la facultad suttamessas a la taglia dals administraturs, a partir da las qualas las contribuziuns vegnan reducidas u refusadas; per administraturs maridads fixescha el limitas pli autas. SR 814.20